text: [{"text_idx": "#000003", "text": "Ein \u201cny\u0301ggj\u201d, forvitnislig og spennandi su\u0301kklukapping var, ta\u0301 Vestmannadagar vo\u0301ru i\u0301 farnu viku!"}, {"text_idx": "#000004", "text": "Vestmannadagar 2023 eru hesa vikuna, og fyri ti\u0301ggjundu fer\u00f0 skipar Vestmanna Kommuna fyri Vestmannad\u00f8gum. No\u0301gv tilt\u00f8k eru a\u0301 skra\u0301nni, millum anna\u00f0 su\u0301kkling. B\u00e6\u00f0i b\u00f8rn og vaksin sluppu at royna seg. Me\u00f0an Bubu skipa\u00f0i barnasu\u0301kklingina, so skipa\u00f0i To\u0301rshavnar Su\u0301kklu- og Triathlonfelag fyri Brekkusu\u0301kkling."}, {"text_idx": "#000005", "text": "Ta\u00f0 er fyrstu fer\u00f0, at Brekkusu\u0301kkling ver\u00f0ur roynt i\u0301 F\u00f8royum. I\u0301 Bretlandi er hetta eitt sera sto\u0301rt tiltak. Vi\u00f0 \u00f8llum brekkunum vit hava i\u0301 F\u00f8royum, so ver\u00f0ur hetta slag av su\u0301kkling kanska eisini eins populert sum ta\u00f0 er i\u0301 Bretlandi. Livst so spyrst."}, {"text_idx": "#000006", "text": "Leisturin fyri hetta slag av su\u0301kklukapping er, at brekkan er br\u00f8tt og teinurin stuttur. Teinurin i\u0301 dag var einans ha\u0301lvan annan kilometur til longdar, men ho\u0301ast ta\u00f0 so hingu luttakarar a\u0301 su\u0301kklunum ta\u0301 teir komu a\u0301 ma\u0301l bert fa\u0301a minuttir eftir, at teir vo\u0301ru byrja\u00f0ir."}, {"text_idx": "#000008", "text": "- Hetta var stutt, men sja\u0301lvdan hevur ein su\u0301kklukapping f\u00f8lst so h\u00f8r\u00f0, seg\u00f0i ein av royndu su\u0301kklarunum, i\u00f0 lutto\u0301k i\u0301 kappingini i\u0301 dag."}, {"text_idx": "#000009", "text": "Helgi Winther Olsen er ein av okkara sterkastu su\u0301kklarum, og var hann ti\u0301 favorittur at vinna kappinina. Ju\u0301, Helgi vann, men hann fekk har\u00f0a kapping fra\u0301 \"l\u00e6rlinginum\". Helgi hevur veri\u00f0, og er, venjari hja\u0301 unga Niklas Halgren Niclasen, sum var sera stinnur i\u0301 hesari serligu kapping."}, {"text_idx": "#000013", "text": "Fleiri av su\u0301kklarunum hava r\u00f8tur i\u0301 Vestmanna, men ein kapping var millum teir vestmanningar, i\u00f0 lutto\u0301ku i\u0301 hesari h\u00f8r\u00f0u og spennandi kapping. Ein vestmenninguar lutto\u0301k og gj\u00f8rdist hann ti\u0301 \"local hero\". John Zarchariasen vann hesa kappingina."}]